《念奴娇 家次闲宝月山居图次闲先人有旧居在宝月山今已屡迁矣追忆不忘因绘此图》
清代·赵庆熹

旧时门巷，有旧时池馆，旧时花石。一带弯环屏障好，对面蛾眉山色。

细径羊肠，疏篱麂眼，此境都如昔。春来双燕，杏梁还是相识。

尚记丸髻荷衣，儿时学步，细数山坡级。转眼沧桑尘事换，已是可怜陈迹。

画里人琴，卷中诗句，也变山阳笛。蒲团香袅，结庐终胜行客。

作者简介：（约公元一八四O年前后在世）字秋舲，浙江仁和人。生卒年均不详，约清宣宗道光二十年前后在世。性倜傥，工诗词，家贫好读书。第道光进士。迟回二十年，选延川知县，不果往。改金华教授，亦末履任。庆熹工诗词散曲，著有《楚游草》、《蘅香馆诗稿》、《香消酒醒词》及《香消酒醒曲》，并传于世。